**ΣΧΕΔΙΑΓΡΑΜΜΑ: Η ΡΩΜΑΙΟΚΑΘΟΛΙΚΗ ΕΚΚΛΗΣΙΑ ΣΕ ΚΡΙΣΗ**

|  |
| --- |
| **Συγχωροχάρτι:** (**λατινικά indulgentia**): έγγραφο το οποίο βεβαίωνε άφεση αμαρτιών και χορηγούνταν από την παπική εκκλησία στους πιστούς έναντι χρημάτων, υποσχέσεων ή άλλων παραχωρήσεων.Θεολογικό έρεισμα των συγχωροχαρτιών αποτελούσε η αντίληψη της Ρωμαιοκαθολικής Εκκλησίας ότι το μυστήριο της εξομολόγησης δεν αρκεί για να άρει τις συνέπειες της αμαρτίας. Συμπληρωματικά προς την εξομολόγηση οι αμαρτίες μπορούσαν να αντισταθμιστούν από το « πλεόνασμα» καλοσύνης των αγίων, το οποίο διαχειριζόταν η Εκκλησία.  |

**Εκδήλωση της κρίσης της Ρωμαιοκαθολικής Εκκλησίας**

* Από τα τέλη του Μεσαίωνα το ηθικό κύρος της Ρωμαιοκαθολικής Εκκλησίας υποχωρεί ανάμεσα στους πιστούς.
* Διατυπώνονται από τους πιστούς διαμαρτυρίες για τη διοικητική ανπάρκεια, την υπερβολή πολυτέλεια της αυλής και την ηθική διαφθορά εκκλησιαστικών αξιωματούχων.
* Η πλειονότητα του κλήρου, ιδίως του κατώτερου, ζούσε μέσα στην αμάθεια.
* Η Εκκλησία ελέγχει τους πιστούς με τη διαρκή απειλή του κακού και να εφευρίσκει τρόπους άφεσης των αμαρτιών, μεταξύ των οποίων και τα έγγραφα άφεσης αμαρτιών, τα λεγόμενα **συγχωροχάρτια**.

**Αντίδραση στην κρίση της Ρωμαιοκαθολικής Εκκλησίας**

√ αντίδραση προς τις αδυναμίες της Ρωμαιοκαθολικής εκκλησίας από φορείς του ανθρωπιστικού κινήματος.

√ στόχος η αναζήτηση του αυθεντικού πνεύματος του Χριστιανισμού στη μελέτη της Αγίας Γραφής, χωρίς τις παρερμηνείες των σχολιαστών του Μεσαίωνα.

√ αναζήτηση του αυθεντικού πνεύματος του Χριστιανισμόύ μέσα από την άμεση επαφή με τα ιερά κείμενα.

√ η διάδοση της τυπογραφίας και η μετάφραση της Αγίας Γραφής από τα λατινικά στην απλή γλώσσα του λαού (α΄ μισό 16ου αιώνα) υποστήριξαν την μύηση των πιστών στο αυθεντικό περιεχόμενο του Χριστιανισμού.

**Σπουδαιότητα της κρίσης της Ρωμαιοκαθολικής Εκκλησίας.**

Η κρίση στη Ρωμαιοκαθολική Εκκλησία ήταν φαινόμενο σύνθετο και συνδεόταν με το πνεύμα της Αναγέννησης. Για το λόγο αυτό, εκτός από τη βασική θρησκευτική διάστασή του, έλαβε επίσης κοινωνικό και πολιτικό χαρακτήρα, όπως θα διαπιστώσουμε στη συνέχεια.